CELEX: 32019D0896
Language: sl
Date: 2019-05-28 00:00:00
Title: Izvedbeni sklep Komisije (EU) 2019/896 z dne 28. maja 2019 o spremembi Izvedbenega sklepa (EU) 2019/450 v zvezi z evropskimi ocenjevalnimi dokumenti za komplete za notranje pregrade, ki se uporabljajo kot nenosilne stene, sisteme mehansko pritrjenih gibkih ponjav za hidroizolacijo streh, tanke plošče iz kovinskega kompozitnega materiala, elastične mikroporozne kroglice za dodajanje betonu, pritrdila za strešno kritino in samonosilne prosojne komplete za prekrivanje streh s kritino iz plošč iz umetne mase (Besedilo velja za EGP.)

29.5.2019   
               
               
                  SL
               
               
                  Uradni list Evropske unije
               
               
                  L 142/69
               
            
         IZVEDBENI SKLEP KOMISIJE (EU) 2019/896
         z dne 28. maja 2019
         o spremembi Izvedbenega sklepa (EU) 2019/450 v zvezi z evropskimi ocenjevalnimi dokumenti za komplete za notranje pregrade, ki se uporabljajo kot nenosilne stene, sisteme mehansko pritrjenih gibkih ponjav za hidroizolacijo streh, tanke plošče iz kovinskega kompozitnega materiala, elastične mikroporozne kroglice za dodajanje betonu, pritrdila za strešno kritino in samonosilne prosojne komplete za prekrivanje streh s kritino iz plošč iz umetne mase
         (Besedilo velja za EGP)
         EVROPSKA KOMISIJA JE –
         ob upoštevanju Pogodbe o delovanju Evropske unije,
         ob upoštevanju Uredbe (EU) št. 305/2011 Evropskega parlamenta in Sveta z dne 9. marca 2011 o določitvi usklajenih pogojev za trženje gradbenih proizvodov in razveljavitvi Direktive Sveta 89/106/EGS (1) ter zlasti člena 22 Uredbe,
         ob upoštevanju naslednjega:
         
                     (1)
                  
                  
                     V skladu z Uredbo (EU) št. 305/2011 morajo organi za tehnično ocenjevanje uporabljati metode in merila iz evropskih ocenjevalnih dokumentov, sklici na katere so bili objavljeni v Uradnem listu Evropske unije, in sicer za ocenjevanje lastnosti gradbenih proizvodov, zajetih v navedenih dokumentih v zvezi z njihovimi bistvenimi značilnostmi.
                  
               
                     (2)
                  
                  
                     V skladu s členom 19 Uredbe (EU) št. 305/2011 je organizacija organov za tehnično ocenjevanje na podlagi več zahtev proizvajalcev za evropske tehnične ocene pripravila in sprejela več evropskih ocenjevalnih dokumentov.
                  
               
                     (3)
                  
                  
                     Evropski ocenjevalni dokumenti se nanašajo na komplete za notranje pregrade, ki se uporabljajo kot nenosilne stene, sisteme mehansko pritrjenih gibkih ponjav za hidroizolacijo streh, tanke plošče iz kovinskega kompozitnega materiala, elastične mikroporozne kroglice za dodajanje betonu, pritrdila za strešno kritino in samonosilne prosojne komplete za prekrivanje streh s kritino iz plošč iz umetne mase. Evropski ocenjevalni dokumenti vsebujejo vsaj splošen opis gradbenega proizvoda, seznam bistvenih značilnosti, ki se nanašajo na uporabo, ki jo predvideva proizvajalec in o katerih se dogovorita proizvajalec in organizacija TAB-ov, ter metode in merila za ocenjevanje lastnosti proizvoda v zvezi s temi bistvenimi značilnostmi.
                  
               
                     (4)
                  
                  
                     Medtem ko so bili evropski ocenjevalni dokumenti v zvezi s kompleti za notranje pregrade, ki se uporabljajo kot nenosilne stene, sistemi mehansko pritrjenih gibkih ponjav za hidroizolacijo streh in samonosilnimi prosojnimi kompleti za prekrivanje streh s kritino iz plošč iz umetne mase izdani, da nadomestijo ustrezne predhodno uporabljane smernice za evropska tehnična soglasja, pa so evropski ocenjevalni dokumenti v zvezi s tankimi ploščami iz kovinskega kompozitnega materiala, elastičnimi mikroporoznimi kroglicami za dodajanje betonu, pritrdili za strešno kritino utemeljeni zgolj na zahtevkih posameznih proizvajalcev za evropske tehnične ocene.
                  
               
                     (5)
                  
                  
                     Komisija je ocenila, ali evropski ocenjevalni dokumenti, ki jih je pripravila organizacija organov za tehnično ocenjevanje, izpolnjujejo zahteve, ki morajo biti izpolnjene v zvezi z osnovnimi zahtevami za gradbene objekte iz Priloge I k Uredbi (EU) št. 305/2011.
                  
               
                     (6)
                  
                  
                     Evropski ocenjevalni dokumenti, ki jih pripravi organizacija organov za tehnično ocenjevanje, izpolnjujejo zahteve, ki morajo biti izpolnjene v zvezi z osnovnimi zahtevami za gradbene objekte iz Priloge I k Uredbi (EU) št. 305/2011, saj so elementi, navedeni v uvodni izjavi 3 tega sklepa, ustrezno vključeni vanje. Zato je primerno, da se sklici na navedene evropske ocenjevalne dokumente objavijo v Uradnem listu Evropske unije.
                  
               
                     (7)
                  
                  
                     Seznam evropskih ocenjevalnih dokumentov je objavljen v Izvedbenem sklepu Komisije (EU) 2019/450 (2). Zaradi jasnosti bi bilo treba na navedeni seznam dodati sklice novih evropskih ocenjevalnih dokumentov.
                  
               
                     (8)
                  
                  
                     Izvedbeni sklep (EU) 2019/450 bi bilo zato treba ustrezno spremeniti.
                  
               
                     (9)
                  
                  
                     Da bi omogočili čim prejšnjo uporabo evropskih ocenjevalnih dokumentov, bi moral ta sklep začeti veljati na dan objave –
                  
               SPREJELA NASLEDNJI SKLEP:
         
            Člen 1
            Priloga k Izvedbenemu sklepu (EU) 2019/450 se spremeni v skladu s Prilogo k temu sklepu.
         
         
            Člen 2
            Ta sklep začne veljati na dan objave v Uradnem listu Evropske unije.
         
         
            V Bruslju, 28. maja 2019
            
               
                  Za Komisijo
               
               
                  Predsednik
               
               Jean-Claude JUNCKER
            
         
         
            (1)  UL L 88, 4.4.2011, str. 5.
         
            (2)  Izvedbeni sklep Komisije (EU) 2019/450 z dne 19. marca 2019 o objavi evropskih ocenjevalnih dokumentov (EAD) za gradbene proizvode, pripravljenih v podporo Uredbi (EU) št. 305/2011 Evropskega parlamenta in Sveta (UL L 77, 20.3.2019, str. 78).
      
      
         
            PRILOGA
            V Prilogi k Izvedbenemu sklepu (EU) 2019/450 se dodajo naslednje vrstice:
            
                        „030351-00-0402
                     
                     
                        sistemi mehansko pritrjenih gibkih ponjav za hidroizolacijo streh
                        (zamenjava za tehnično specifikacijo ‚ETAG 006‘)
                     
                  
                        210005-00-0505
                     
                     
                        kompleti za notranje pregrade, ki se uporabljajo kot nenosilne stene
                        (zamenjava za tehnično specifikacijo ‚ETAG 003‘)
                     
                  
                        210046-00-1201
                     
                     
                        tanke plošče iz kovinskega kompozitnega materiala
                     
                  
                        220089-00-0401
                     
                     
                        samonosilni prosojni kompleti za prekrivanje streh s kritino iz plošč iz umetne mase
                        (zamenjava za tehnično specifikacijo ‚ETAG 010‘)
                     
                  
                        260017-00-0301
                     
                     
                        elastične mikroporozne kroglice za dodajanje betonu
                     
                  
                        331924-00-0602
                     
                     
                        pritrdila za strešno kritino“